ร้านก๋วยเตี๋ยวเรือเล็กๆ ที่คุณภาพคับถ้วย ราคาถูก สะอาด อร่อย มากๆ ต้องยกให้ร้านนี้จริงๆ 
 วันนี้เราไปทานตอนบ่ายกว่าๆแล้ว ลูกค้ายังเยอะอยู่เลย แต่ก็รอไม่นาน ร้านบรรยากาศร่มรื่น น่านั่ง มีพัดลมหลายตัวดี บนโต๊ะมีเครื่องปรุง พริกสวนเผาใส่ถ้วยไว้ กะปิ ไว้สำหรับกินกับผักสด
    เราสั่งเส้นเล็กหมูน้ำใส (แต่น้ำใสเค้าก็จะเป็นสีน้ำตาลขุ่นๆ อร่อยดี ไม่ได้ใสกิ๊งเหมือนหลายร้าน) เส้นเหนียวนุ่ม เนื้อหมูนิ่มมาก มีตับ ลูกชิ้น บางวันมีหมูตุ๋นใส่มาด้วย แต่วันนี้คงหมดแล้ว น้ำซุปหอม อร่อย กลมกล่อม ปกติเค้าจะใส่พริกสูตรของทางร้านมาด้วย อร่อยมากเลย แต่ช่วงนี้หมอห้ามเรากินเผ็ด เลยสั่งแบบไม่ใส่พริกมา ,, 
    ของแฟนเราสั่งเกาเหลา ข้าวเปล่า ข้าวของร้านนี้หอมมาก น่าจะใส่ใบเตยลงไปด้วยมั้ง กลิ่นหอมจริงๆ เม็ดข้าวเหนียวนุ่ม อร่อยกว่าข้าวแข็งๆของหลายร้าน
    ร้านนี้มีทั้งหมูและเนื้อ แต่เราไม่ทานเนื้อ ที่ประทับใจคือ ก๋วยเตี๋ยวหมูไม่คาวกลิ่นเนื้อเลย บางร้านทำไม่ดี กลิ่นตีกันไปหมด คนไม่ทานเนื้อจะรุสึกว่ามันเหม็นสาบยังไงไม่รุ แต่ร้านนี้ไม่คาวเลย โอเคค่ะ 
  ราคา 30บาท พิเศษก็40(หมู) , 40-50(เนื้อ)
 เครื่องดื่มมีถังน้ำแข็ง กับถาดวางแก้วให้บริการตัวเองค่ะ แต่ถ้าคนไม่เยอะมาก ทางร้านก็จะเสริฟให้อยู่ดี อื่นๆก็มี ชามะนาว ชาดำเย็น กระเจี๊ยบ น้ำลำไย อะไรประมาณนนี้ค่ะ
  วันไหนอยากทานก๋วยเตี๋ยว ร้านนี้จะเป็นร้านแรกๆที่นึกถึงเลยค่ะ